# Podmienky poskytnutia príspevku

1. Podmienky poskytnutia príspevku (ďalej aj „PPP“) predstavujú súbor podmienok, ktorých splnenie je nevyhnutným predpokladom na schválenie ŽoNFP, uzavretie zmluvy o poskytnutí NFP a poskytnutie NFP.
2. Poskytovateľ overuje splnenie PPP v konaní o ŽoNFP, pred zaslaním návrhu zmluvy o poskytnutí NFP ako aj počas platnosti a účinnosti zmluvy o poskytnutí NFP, t. j. počas obdobia realizácie a / alebo udržateľnosti[[1]](#footnote-1) projektu a to v závislosti od okamihu / doby plnenia PPP. V prípade ak je to relevantné, a ak zároveň nie je ohrozené dosiahnutie cieľa projektu, je možné počas realizácie aktivít projektu pripustiť aj iný spôsob plnenia PPP.
3. Poskytovateľ je oprávnený overiť podmienky poskytnutia príspevku alebo len niektoré z podmienok poskytnutia príspevku v rámci konania o ŽoNFP priamo na mieste u žiadateľa, ak to výzva umožňuje.
4. Poskytovateľ minimalizuje počet PPP a stanoví ako PPP iba nevyhnutné podmienky, ktoré zohľadňujú zameranie výzvy a charakter podporovaných projektov.
5. Poskytovateľ v maximálnej možnej miere využije možnosť vo výzve zadefinovať ďalšie skutočnosti týkajúce sa poskytovania príspevku, ktoré nebudú mať charakter PPP (napr. mať vysporiadané majetkovo-právne vzťahy a povolenia na realizáciu aktivít projektu).
6. Obligatórne podmienky poskytnutia príspevku sú povinné pre každú výzvu. Poskytovateľ má povinnosť zadefinovať ďalšie PPP uvedené v tomto dokumente v závislosti od charakteru výzvy, resp. ďalšie PPP podľa vlastného zváženia.
7. V prípade, ak nie je ohrozené dosiahnutie cieľa projektu, je možné počas realizácie aktivít projektu pripustiť aj iný spôsob plnenia kritérií pre výber projektov.

**Obligatórne podmienky poskytnutia príspevku – povinné pre každú výzvu:**

|  |  |  |  |  |
| --- | --- | --- | --- | --- |
| **Poradové číslo** | **Znenie PPP** | **Forma preukázania zo strany žiadateľa** | **Spôsob overenia** | **Čas plnenia / overenia[[2]](#footnote-2)** |
| 1. | Právna forma žiadateľa (prípadne určenie konkrétneho žiadateľa, ak je napr. schválený v programe; je žiadateľom určeným v zámere národného projektu realizovaný konkrétnym prijímateľom) | Definuje poskytovateľ | Definuje poskytovateľ | Overuje sa v konaní o žiadosti, a je potrebné ju plniť kontinuálne počas realizácie projektu a obdobia jeho udržateľnosti - v zmysle čl. 65 NSU[[3]](#footnote-3). |
| 2. | Podmienka splnenia kritérií pre výber projektov | Údaje poskytnuté v rámci dokumentácie ŽoNFP, resp. Definuje poskytovateľ | Na základe údajov poskytnutých v rámci dokumentácie ŽoNFP, resp. Definuje poskytovateľ. | Overuje sa v konaní o žiadosti, a v prípade tých kritérií, ktoré sa týkajú dĺžky trvania operácií v zmysle čl. 65 NSU, je potrebné ju plniť kontinuálne počas realizácie projektu a obdobia jeho udržateľnosti. |
| 3. | Podmienka dodržiavania zásady „výrazne nenarušiť“ (DNSH) | Poskytovateľ pri overení DNSH spolupracuje s príslušným útvarom MŽP SR pre overovanie DNSH. Poskytovateľ v spolupráci s príslušným útvarom MŽP SR pre overovanie DNSH pri príprave výzvy vyplnia kontrolný zoznam DNSH s cieľom určiť:  **I.** pri ktorých environmentálnych cieľoch postačuje **stručné zdôvodnenie**, prečo si environmentálny cieľ nevyžaduje vecné posúdenie z hľadiska dodržiavania DNSH a  **II.** ktoré zo šiestich environmentálnych cieľov si vyžadujú **vecné posúdenie** z hľadiska dodržiavania DNSH.  Poskytovateľ v spolupráci s príslušným útvarom MŽP SR pre overovanie DNSH pri príprave výzvy podľa predchádzajúceho kroku zadefinujú k jednotlivým environmentálnym cieľom formu preukázania splnenia DNSH zo strany žiadateľa o NFP, ako aj spôsob jej overenia. | V prípade, ak poskytovateľ v spolupráci s príslušným útvarom MŽP SR pre overovanie DNSH identifikuje oprávnené aktivity podporované v pripravovanej výzve, u ktorých sa vyžaduje potreba vecného posúdenia niektorého z environmentálnych cieľov z hľadiska dodržiavania DNSH, t. j. potreba podrobnejšieho overenia DNSH, poskytovateľ v procese administratívnej kontroly požiada príslušný útvar MŽP SR pre overovanie DNSH o spoluprácu pri overení DNSH na úrovni žiadostí o NFP predložených v rámci predmetnej výzvy obsahujúcich takéto aktivity.  Overenie splnenia DNSH sa zabezpečí prostredníctvom informácií a údajov uvedených vo formulári žiadosti o NFP a relevantných prílohách žiadosti o NFP v IMS.  Nesúlad identifikovaný pri overovaní splnenia DNSH, zaznamená poskytovateľ v kontrolnom zozname žiadosti o NFP ako pochybnosť o úplnosti alebo pravdivosti žiadosti o NFP, ktorú zapracuje do výzvy na doplnenie chýbajúcich náležitostí žiadosti o NFP zaslanej žiadateľovi.  V prípade, ak po doplnení naďalej pretrvávajú pochybnosti o pravdivosti alebo úplnosti žiadosti o NFP, poskytovateľ zastaví konanie o žiadosti o NFP z dôvodu nemožnosti overenia splnenia DNSH.  V priebehu implementácie projektu poskytovateľ v rámci zmenového konania v relevantných prípadoch zabezpečí posúdenie navrhovanej zmeny projektu z hľadiska jej súladu s DNSH. | Overuje sa v konaní o žiadosti a je ju potrebné plniť kontinuálne počas realizácie projektu a obdobia jeho udržateľnosti v zmysle záveru z výstupu overenia splnenia DNSH. |

**Poskytovateľ je povinný zadefinovať ďalšie PPP v závislosti od charakteru výzvy:**

|  |  |  |  |  |
| --- | --- | --- | --- | --- |
| **Poradové číslo** | **Znenie PPP** | **Forma preukázania zo strany žiadateľa** | **Spôsob overenia** | **Čas plnenia / overenia[[4]](#footnote-4)** |
| 1. | Podmienka, že voči žiadateľovi nie je  vyhlásený konkurz ani povolená  reštrukturalizácia[[5]](#footnote-5) a nie je v likvidácii.  Zastavenie konkurzného konania pre nedostatok majetku žiadateľa alebo zrušenie konkurzu pre nedostatok majetku žiadateľa predstavuje nesplnenie predmetnej PPP.  Podmienka sa nevzťahuje na subjekty podľa § 2 zákona o konkurze a reštrukturalizácii. | Vyžaduje sa iba v prípade, ak podmienku nie je možné overiť v informačných systémoch verejnej správy. V prípade nesplnenia PPP na základe údajov evidovaných v informačných systémoch verejnej správy sa odporúča umožniť žiadateľovi preukázať splnenie PPP iným spôsobom – napr. z dôvodu neaktuálnosti údajov evidovaných v informačných systémoch verejnej správy. | ITMS, ktorý je integrovaný s informačným systémom Registra úpadcov,  resp. - Register úpadcov, Obchodný vestník, Register a identifikátor právnických osôb, podnikateľov a orgánov verejnej moci | Overuje sa v konaní o žiadosti, a je potrebné ju plniť kontinuálne počas realizácie projektu a obdobia jeho udržateľnosti - v zmysle čl. 65 NSU . Výnimkou je povolenie reštrukturalizácie, ak reštrukturalizačný plán je plnený počas realizácie projektu a obdobia jeho udržateľnosti. |
| 2. | Podmienka zákazu vedenia výkonu rozhodnutia voči žiadateľovi v súlade s článkom 65 NSÚ | Vyžaduje sa iba v prípade, ak podmienku nie je možné overiť v informačných systémoch verejnej správy. V prípade nesplnenia PPP na základe údajov evidovaných v informačných systémoch verejnej správy sa odporúča umožniť žiadateľovi preukázať splnenie PPP iným spôsobom – napr. z dôvodu neaktuálnosti údajov evidovaných v informačných systémoch verejnej správy. | Dostupné údaje evidované v informačných systémoch verejnej správy, resp. údaje v Systéme včasného odhaľovania rizika a vylúčenia (EDES) | Overuje sa v konaní o žiadosti, a je potrebné ju plniť kontinuálne počas realizácie projektu a obdobia jeho udržateľnosti - v zmysle čl. 65 NSU. |
| 3. | Podmienka, že žiadateľ, ktorým je právnická osoba, nemá právoplatným rozsudkom uložený trest zákazu prijímať dotácie alebo subvencie, trest zrušenia PO, trest zákazu prijímať pomoc a podporu poskytovanú z fondov EÚ, trest zákazu činnosti v súlade so zameraním projektu a podmienkami výzvy alebo trest zákazu účasti vo verejnom obstarávaní.  Podmienka sa nevzťahuje na tie právnické osoby, ktoré sú vymedzené v § 5 zákona č. 91/2016 Z. z. o trestnej zodpovednosti právnických osôb a o zmene a doplnení niektorých zákonov. | Vyžaduje sa iba v prípade, ak podmienku nie je možné overiť v informačných systémoch verejnej správy. V prípade nesplnenia PPP na základe údajov evidovaných v informačných systémoch verejnej správy sa odporúča umožniť žiadateľovi preukázať splnenie PPP iným spôsobom – napr. z dôvodu neaktuálnosti údajov evidovaných v informačných systémoch verejnej správy. | Dostupné údaje evidované v informačných systémoch verejnej správy | Overuje sa v konaní o žiadosti, a je potrebné ju plniť kontinuálne počas realizácie projektu a obdobia jeho udržateľnosti - v zmysle čl. 65 NSU . |
| 4. | Podmienka zákazu vedenia výkonu rozhodnutia voči žiadateľovi  Voči žiadateľovi nesmie byť vykonávaná exekúcia podľa Exekučného poriadku, ani vedený iný výkon rozhodnutia podľa osobitných predpisov, ktorého  predmetom je nútený výkon povinnosti zaplatiť peňažnú sumu vo výške vymáhaného nároku, vrátane všetkých trov súvisiacich s výkonom rozhodnutia za všetky takto vykonávané exekúcie alebo iné výkony rozhodnutia vyššej ako X % NFP požadovaného žiadateľom v podanej ŽoNFP.  Voči žiadateľovi tiež nesmie byť vedený výkon rozhodnutia na plnenie inej povinnosti, ktorá nespočíva v zaplatení peňažnej sumy, pokiaľ táto nepeňažná povinnosť akokoľvek priamo alebo nepriamo súvisí s projektom, ktorý je predmetom podanej ŽoNFP žiadateľa.  V prípade, ak celková súhrnná výška vymáhaného nároku za všetky exekúcie[[6]](#footnote-6) alebo iné výkony rozhodnutia presiahla sumu XX EUR, je pre účely posúdenia tejto podmienky rozhodujúca skutočnosť, či dlžná suma a všetky trovy súvisiace s výkonom rozhodnutia boli uhradené[[7]](#footnote-7), resp. bola dlžná suma a výška všetkých trov exekúcie zložené do zábezpeky v celkovej výške vymáhaného nároku, na osobitný účet exekútora, zriadený na tento účel podľa Exekučného poriadku.  Uvedená PPP sa netýka výkonu rozhodnutia voči členom riadiacich a dozorných orgánov žiadateľa, ale je relevantná vo vzťahu k subjektu žiadateľa.  Nerelevantné pre ministerstvá, ostatné ústredné orgány štátnej správy a ostatné štátne rozpočtové organizácie. | Vyžaduje sa iba v prípade, ak podmienku nie je možné overiť v informačných systémoch verejnej správy. V prípade nesplnenia PPP na základe údajov evidovaných v informačných systémoch verejnej správy sa odporúča umožniť žiadateľovi preukázať splnenie PPP iným spôsobom – napr. z dôvodu neaktuálnosti údajov evidovaných v informačných systémoch verejnej správy. | Centrálny register exekúcii  Formulár ŽoNFP | Overuje sa v konaní o žiadosti, a je potrebné ju plniť aj počas realizácie projektu a obdobia jeho udržateľnosti. V prípade, že prerušenie plnenia danej podmienky nespôsobí ohrozenie cieľov projektu a prijímateľ v termíne stanovenom poskytovateľom začne danú podmienku opätovne plniť, nie je potrebné postupovať v zmysle čl. 65 NSU. |
| 5. | Podmienka, že žiadateľ nie je podnikom v ťažkostiach (uplatňuje sa v štátnopomocových výzvach) | Definuje poskytovateľ (napr. čestné vyhlásenie, účtovná závierka, ak sa nenachádza v Registri účtovných závierok, Test podniku v ťažkostiach) | ITMS, ktorý je integrovaný s informačným systémom verejnej správy  „Register účtovných závierok“ (jeho verejnej aj neverejnej časti), resp. Register účtovných závierok, | Overuje sa v konaní o žiadosti na základe čestného vyhlásenia a ku dňu poskytnutia pomoci, t. j. ku dňu nadobudnutia účinnosti Zmluvy o poskytnutí  NFP |
| 6. | Podmienka, že voči žiadateľovi sa nenárokuje vrátenie štátnej pomoci na základe rozhodnutia EK, v ktorom bola táto štátna pomoc označená za neoprávnenú a nezlučiteľnú s vnútorným trhom (uplatňuje sa v štátnopomocových výzvach) | Vyžaduje sa iba v prípade, ak podmienku nie je možné overiť v informačných systémoch verejnej správy. V prípade nesplnenia PPP na základe údajov evidovaných v informačných systémoch verejnej správy sa odporúča umožniť žiadateľovi preukázať splnenie PPP iným spôsobom – napr. z dôvodu neaktuálnosti údajov evidovaných v informačných systémoch verejnej správy. | Informácia o vymáhaní štátnej pomoci označenej za neoprávnenú a  nezlučiteľnú s vnútorným trhom zverejnená na webovom sídle EK | Overuje sa v konaní o žiadosti, a je potrebné ju plniť kontinuálne počas realizácie projektu a obdobia jeho udržateľnosti - v zmysle čl. 65 NSU. |
| 7. | Podmienky týkajúce sa štátnej pomoci a vyplývajúce zo schém štátnej pomoci/pomoci de minimis  Relevantné pre prípady poskytovania štátnej pomoci/pomoci de minimis. | Údaje poskytnuté v rámci dokumentácie ŽoNFP. | Definuje poskytovateľ | Overuje sa v konaní o žiadosti, a je potrebné ju plniť v momente, resp. v období, ktoré vyplýva z ustanovení príslušných schém štátnej pomoci/pomoci de minimis, ustanovení relevantných všeobecne záväzných právnych predpisov a aktov platných v danej oblasti, ako aj z výkladovej praxe EK, resp. judikatúry Súdneho dvora EÚ. |
| 8. | Právna forma partnera  Relevantné pre prípady, ak sa pripúšťa partnerstvo v rámci podmienok výzvy. Podmienky poskytnutia príspevku vzťahujúce sa na žiadateľa sa primerane vzťahujú aj na partnera. | Definuje poskytovateľ | Definuje poskytovateľ | Overuje sa v konaní o žiadosti, a je potrebné ju plniť kontinuálne počas realizácie projektu a obdobia jeho udržateľnosti - v zmysle čl. 65 NSU . |
| 9. | Podmienka oprávnenosti cieľovej skupiny/užívateľa  Ak je výzva zameraná na podporu cieľových skupín a je nevyhnutné tieto cieľové skupiny vo výzve zadefinovať | Definuje poskytovateľ | Definuje poskytovateľ | Overuje sa v konaní o žiadosti, a je potrebné ju plniť kontinuálne počas realizácie projektu a obdobia jeho udržateľnosti - v zmysle čl. 65 NSU . |
| 10. | Podmienka, že žiadateľ má schválený program rozvoja a príslušnú územnoplánovaciu dokumentáciu v súlade s ustanovením § 7 ods. 6 a § 8 ods. 6/ § 8a ods. 4 zákona č. 539/2008 o podpore regionálneho rozvoja.  Relevantné pre subjekty územnej samosprávy. | Uznesenie (výpis z uznesenia) o schválení programu rozvoja a príslušnej územnoplánovacej dokumentácie | Uznesenie (výpis z uznesenia) o schválení programu rozvoja a príslušnej územnoplánovacej dokumentácie | Overuje sa v konaní o žiadosti. |

1. Ak relevantné – ak sa na daný typ projektu vzťahuje obdobie udržateľnosti. [↑](#footnote-ref-1)
2. Má sa na mysli plnenie PPP aj na úrovni predikcie a zároveň aj materiálne plnenie PPP [↑](#footnote-ref-2)
3. NSU - Nariadenie Európskeho parlamentu a Rady (EÚ) 2021/1060 z 24. júna 2021, ktorým sa stanovujú spoločné ustanovenia o Európskom fonde regionálneho rozvoja, Európskom sociálnom fonde plus, Kohéznom fonde, Fonde na spravodlivú transformáciu a Európskom námornom, rybolovnom a akvakultúrnom fonde a rozpočtové pravidlá pre uvedené fondy, ako aj pre Fond pre azyl, migráciu a integráciu, Fond pre vnútornú bezpečnosť a Nástroj finančnej podpory na riadenie hraníc a vízovú politiku [↑](#footnote-ref-3)
4. Má sa na mysli plnenie PPP aj na úrovni predikcie a zároveň aj materiálne plnenie PPP [↑](#footnote-ref-4)
5. Podmienka sa vzťahuje aj na konania začaté a neukončené podľa zákona č. 328/1991 Zb. o konkurze a vyrovnaní v znení neskorších predpisov, ktorý bol účinný pred zákonom č. 7/2005 Z. z. o konkurze a reštrukturalizácii v znení neskorších predpisov. [↑](#footnote-ref-5)
6. Vedené podľa zák. č. 233/1995 Z. z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov v znení neskorších predpisov. [↑](#footnote-ref-6)
7. V prípade, ak ide o exekučné konania začaté pred 01.04.2017, podmienka úhrady trov súvisiacich s výkonom rozhodnutia nie je relevantná v prípade, ak ide o exekúcie, od vykonania ktorých sa upúšťa. [↑](#footnote-ref-7)